open-index/open-wikipedia-markdown huggingface dataset:
Karl Edvard Aksnes

**Karl Edvard Aksnes** (født 1942) er en norsk politiker (KrF) som var ordfører i Gjesdal kommune i Rogaland fra 1999 til 2007. Perioden 2003-2007 var hans sjuende som medlem av kommunestyret i Gjesdal., Han har også vært medlem av Rogaland fylkesting. 

Som ordfører arbeidet Aksnes for å bedre veiene i Gjesdal og legge til rette for næringsvirksomhet. Fylkesvei 45 har blitt forbedret i Oltedal og ved Ragsvatnet. Denne blir finansiert gjennom bompenger ved Øvstabø i Hunnedalen. På Ålgård har også veier blitt oppgradert, mens det har blitt lagt frem planer om utbedring av veien til Bryne og tunnel mellom Frafjord og Forsand. 

Ambeksnes var leder av nominasjonskomiteen som før stortingsvalget 2005 nominerte Dagfinn Høybråten på førsteplass på KrFs liste i Rogaland.

Før han ble ordfører arbeidet Aksnes som sjef for Vikeså meieri i Bjerkreim. Aksnes ble i 2007 etterfulgt av Olaug Bollestad som ordfører.

## Referanser
Kjemperør

**Kjemperør** (*Arundo donax*) er en sumpplante i gressfamilien med uvanlig lange stengler. Hele planten kan bli opptil 10 meter høy, men 5-6 meter er vanlig. Diameteren på de hule stenglene kan være opptil 3 centimeter. Bladene er dolkeformede med avsmalende spiss. Fargen er grågrønn med en liten dusk ved basen. De blir 30 til 60 centimeter lange og 2-6 centimeter brede. Bladene er festet i et karakteristisk ledd på stenglen. Stenglene minner mye om bambus med sine ledd, men er noe mykere og mer smidige.

Planten blomstrer på sensommeren med lange, fjæraktige blomster, ikke ulikt takrør. Frøene er sjelden fruktbare, og planten formerer seg først og fremst gjennom rotskudd. Røttene danner tette matter som kan trenge opptil én meter ned i jorda. Mattene brekker ofte opp under flom. Løsrevne stengler med røtter slår lett rot på egnede steder.

## Voksested
Kjemperør er blitt dyrket i flere tusen år i Asia, Sør-Europa, Nord-Afrika og Midtøsten, men hvor den opprinnelig kommer fra, er omdiskutert. Formeringen er hovedsakelig vegetativ, og det er derfor lite genetisk variasjon. Studier av den økologiske nisjen tyder på at de dyrkede og naturaliserte plantene stammer fra sørbredden av Det kaspiske hav, Sør-Iran eller Indusdalen.

I middelhavslandene er kjemperør helt naturalisert. Her fins det i tillegg naturlig vekst av tre mer småvokste arter i slekten *[[Arundo]]*.

Kjemperør blir nå dyrket og er naturalisert mange steder i verden. I California har den skapt store problemer ettersom de tette bestandene fortrenger naturlig vegetasjon, og er arnested for branner. Kjemperør tåler godt at omgivelsene brenner med jevne mellomrom, i motsetning til den opprinnelige vegetasjonen som ikke er tilpasset hyppige branner. Den er tatt med i Verdens naturvernunions liste over de 100 mest skadelige invaderende artene i verden.

## Bruk av kjemperør
Bruk av kjemperør går tilbake til antikken. De gamle egypterne gravla sine døde pakket i bladene, og stenglene har blitt brukt til stativer, spydskaft, fiskestenger og tilsvarende tilbake så langt man kjenner. Panfløyter lages tradisjonelt av kjemperør, og rørene brukes også som flis til treblåseinstrumenter. Stenglene inneholder en del silisiumdioksid, noe som gjør dem uvanlig slitesterke. Kjemperør har vært brukt til å lage spaserstokker. Ved normal bruk kan en slik stokk holde seg i flere hundre år, noe som vel må sies å være bra for en gresstengel.

Kjemperør produserer svært mye biomasse per areal. En italiensk studie som gikk over ti år, viste en gjennomsnittlig netto energiproduksjon på 637 GJ per ha og år. Planten er svært tilpasningsdyktig til ulike vekstforhold, og en ser for seg at den kan bli en viktig kilde for bioenergi.

## Referanser




## Eksterne lenker
*
Skytterprins

**Skytterprins** er tittelen nummer to i mesterskapet i seniorklassene på Landsskytterstevnet tradisjonelt har fått. Mens skytterkongen får kongepokalen, må prinsen nøye seg med den såkalte Prinsekanna, som er en sølv kaffekanne som gis av Norges Skytterstyre. F.o.m. 2008 ble denne premien omdøpt til Kjell Kristian Rikes minnepremie.

I 1986 ble en kvinne for første gang nummer to i mesterskapet, det førte til at Kristi Haug fra Riflen/Skoger ble både skytterprins og skytterprinsesse. I 2006 var stillingen før mesterskapsomgangen slik at to kvinner var i teten, det ble da gjort et vedtak i Norges Skytterstyre om at en kvinne som ble nummer to i mesterskapet skulle ha tittelen *skytterkronprinsesse*, noe Kine Gjerstad Eide fra Seim skytterlag ble.

F.o.m. 2009 er reglene endret igjen. En eventuell dronning skal ikke lenger være prinsesse, i egenskap av å være beste kvinne. Da vil nest beste kvinne bli prinsesse, mens beste mann vil bli prins. Dette vil også gjelde hvis det blir to kvinner på toppen; beste kvinne blir dronning, nest beste kvinne (og nr 2 i mesterskapet) blir prinsesse, mens beste mann da blir prins.

## Kilder
*Skytterboka 2007-2008, utgitt av Det frivillige Skyttervesen

## Eksterne lenker
Offisielle sider for Det frivillige Skyttervesen
Williams

**Williams** kan referere til:

*Williams F1, et Formel 1-lag
*Williams (etternavn)
**Alonzo Williams, amerikansk rapper
**Betty Williams, vinner av Nobels fredspris i 1977
**Cliff Williams, engelsk bassist, spiller i AC/DC
**Frank Williams, engelsk forretningsmann, grunnlegger av Williams F1
**Graham Williams, engelsk produsent og manusredigerer
**Hank Williams, amerikansk countrysanger og låtskriver
**Harry Gregson-Williams, amerikansk filmusikkomponist
**J.D. Williams, amerikansk skuespiller
**Jody Williams, tildelt Nobels fredspris i egenskap av å være leder for Den internasjonale kampanjen mot landminer
**John Williams, amerikansk filmmusikkomponist
**Justin Williams, canadisk ishockeyspiller
**Kimberly Williams, amerikansk skuespillerinne
**Lauryn Williams, amerikansk sprinter
**Mark Williams, engelsk skuespiller
**Mark Williams, walisisk snookerspiller
**Mark Williams, fotballspiller
**Monier Monier-Williams, britisk indolog
**Pharrell Williams, amerikansk låtskriver
**Robbie Williams, engelsk sanger
**Robin Williams, amerikansk skuespiller og komiker
**Rowan Douglas Williams, erkebiskop av Canterbury
**Serena Williams, amerikansk tennisspiller
**Steve Williams, newzealandsk caddie
**Tennessee Williams, amerikansk dramatiker
**Thomas Stafford Williams, newzealandsk kardinal og erkebiskop
**Venus Williams, amerikansk tennisspiller
**William Carlos Williams, amerikansk poet

*Steder:
**Williams County (Nord-Dakota), et fylker i USA
**Williams County (Ohio), et fylke i USA
Moskva (elv)

**Moskva** (russisk: Москва) er ei elv i oblastene  Moskva og Smolensk i Russland. Den er 473 kilometer lang og har et nedbørfelt på . Den islegges i november-desember og isen begynner å smelte i slutten av mars. De viktigste bielvene er Ruza, Istra, Jauza, Pakhra og Severka. Via Moskvakanalen har elva forbindelse med Volga.

Byen Moskva ligger ved elvas bredder. Elva renner dessuten igjennom byene Zvenigorod, Voskresensk, Kolomna, Zjukovskij, Bronnitsy og Mozjajsk.

Byen har fått navn etter elva, og opprinnelsen til navnet er ikke kjent, selv om flere ulike teorier finnes. En er at det stammer fra gammelt finsk og betyr «mørk» og «turbid». En annen er at det kommer fra Komi og betyr «kuelva» eller fra mordovisk og betydde «bjørneelva».

## Referanser


## Eksterne lenker
*
Kreml (Moskva)

**Kreml** i Moskva (russisk: Московский Кремль) er et historisk festningsverk midt i Russlands hovedstad Moskva, med utsikt til Moskvaelva i sør, Vasilijkatedralen (som ofte feilaktig anses som en del av eller hele Kreml), Den røde plass i øst og Alexander-hagen i vest. Dette er det mest kjente kreml (russiske festninger), og består av fire palass (blant annet Store Kremlpalass fra 1800-tallet) og fire katedraler (blant annet Uspenskijkatedralen fra 1300-tallet). Anlegget er omringet av Kremlmuren med Kremltårn. 

Komplekset representerer samtidig den russiske og tidligere sovjetiske politiske makt, og er residens for den russiske presidenten.

Ordet kreml betyr byfestning. I dagligtale brukes ordet (i likhet med ordet Moskva) som en synekdoke på den politiske administrasjonen i Russland.

Fil:Plan of Moscow Kremlin.jpg|Kart 1917
Fil:MoscowKremlinMap.jpg|Kart 2006 med navn på engelsk
Fil:Kremlin birds eye view-1.jpg|Kreml sett fra lufta. I forgrunnen sees Moskvaelva, bak skimtes blant annet Vasilijkatedralen ved Den røde plass. 
Fil:TsarBell23.jpg|Tsar klokken
Fil:Tsar Cannon, Tsar Pushka, Kremlin, Moscow, Russia.jpg|Tsar kanonen
Fil:Uspen (9).jpg|Uspenskijkatedralen
**[[Uspenskijkatedralen (Moskva)|Uspenskijkatedralen]]** ligger i Kreml.

**Tsarklokken** er støpt i bronse, klokken sprakk under en brann etter at den var ferdig, men hadde aldri blitt ringt med. Klokken er den største klokken i verden, den veier 201,924 tonn, har en høyde på 6,14 meter, en diameter på 6,6 meter og en tykkelse på opptil 61 centimeter. 

**Tsarkanonen** er støpt i bronse og veier 39,312 tonn og har en lengde på 5,34 meter. Løpets innvendige diameter er 0,89 meter og utvendig diameter er 1,2 meter. Kanonkulene den var ment å avfyre veier 800 kg. Kanonen er et monument over russisk artilleristøpekunst, mest symbolsk, da den den ble aldri brukt i krig. Kanonen bærer imidlertid spor av minst én avfyring.

**Kremls militærmuseum** finnes også innenfor murene, her finner man også de fleste av Faberge-eggene som fremdeles er i Russland.

## Referanser


## Eksterne lenker
*
Fylkesvei 1548

**Fylkesvei 1548** går mellom Skibakk og Nybakk i Ullensaker. Veiens lengde er 4,3&nbsp;km.

Veien var del av riksvei 2 til den nye motortrafikkveien ble åpnet i 2007.

Frem til 2019 hadde veien betegnelsen fylkesvei 450 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 

 
*
Norgesmesterskapet i feltskyting med rifle

**Norgesmesterskapet i feltskyting** blir hvert år arrangert av Det frivillige Skyttervesen på Landsskytterstevnet. Det er skyttere i klasse 2-5 og V55 som kan delta. Alle skytterne skyter først den vanlige feltrunden på Landsskytterstevnet, som består av 5 hold, med 6 skudd på hvert hold. Maksimalt antall treff blir da 30. Deretter skytes en finaleomgang hvor minimum 10% og maksimum 15% av skytterne deltar. Finaleskytingen består av to hold, hvorav ett knestående. Maksimalt antall treff etter finaleomgangen blir da 42.

## Historie
Fra og med Landsskytterstevnet i Oslo i 1964 er det kåret en norgesmester i feltskyting (42 skudd). Den første norgesmester var den triple skytterkongen Magne Landrø, Oslo Østre. Opplegget har vært det samme til og med Landsskytterstevnet i Målselv i 2006. Et nytt opplegg ble prøvd i 2007, men forkastet året etterpå.

### Superfinale

I 2007 ble det gjort forsøk med enda en finale, en såkalt superfinale hvor de syv beste skytterne etter den ordinære finaleomgangen deltar. Skytterne har med seg sine treff fra før, dvs. maks 42 treff. Det ble først skutt 6 skudd liggende hvoretter skytterne rangeres, og det ble skutt ett knehold á 6 skudd. I superfinalen teller både treff og innertreff, slik at maksimalt resultat ble 54/12. I 2008 gikk man tilbake til gammel ordning.

## Liste over norgesmestere i feltskyting

## Kilder
* Det frivillige Skyttervesen: Skytterboka 2019-2020 

## Eksterne lenker
* Offisielle sider for Det frivillige Skyttervesen
Johannes Bognerud

**Johannes Bjarne Bognerud** (1908–1987) var en norsk friidrettsutøver. Han representerte Årnes IL, IL i BUL og Enebakk IF.

Bognerud vant NM på 5&nbsp;000&nbsp;m løp på bane i 1929 og i 1930. Han fikk også sølv på 10&nbsp;000&nbsp;m i NM 1929. I 1934 vant han NM i terrengløp, og fikk sølv på 5&nbsp;000&nbsp;m. Han fikk også en bronse på 10&nbsp;000&nbsp;m i 1938. 

Hans beste løp på 5&nbsp;000&nbsp;m hadde han på Bislett, 25. august 1934 i landskampen mot Sverige på norsk rekord med 14.53,2. I september samme året var med i EM i Torino i Italia, men fullførte ikke løpet. Han mottok Morgenbladets gullmedalje dette året.
   
Fra 1946&ndash;1948 tok Bognerud over lederansvaret i Enebakk Idrettsforening.

## Referanser
Skytterprinsesse

**Skytterprinsesse** er tittelen beste kvinnelige skytter i mesterskapet i seniorklassene på Landsskytterstevnet får dersom vinneren av stevnet er en mann.

## Historie

Den første skytterprinsesse ble kåret på Landsskytterstevnet på Kongsvinger i 1955 da Guri Melleby, Høland skytterlag vant. I 1985 oppstod den spesielle situasjonen at Kristi Haug fra Riflen/Skoger både var beste kvinnelige skytter og nummer to på mesterskapet totalt. Hun fikk derfor både tittelen skytterprins og skytterprinsesse. I 2006 stod for første gang en kvinne på toppen av seierspallen etter at kongelaget hadde skutt ferdig sin mesterskapsomgang, og Mette Elisabeth Finnestad, Søgne skytterlag, ble både skytterdronning og skytterprinsesse. Nummer to i dette mesterskapet ble Kine Gjerstad Eide fra Seim skytterlag, som etter et hastevedtak i Norges Skytterstyre, blir stående som historiens eneste skytterkronprinsesse.
 

## Kilder
*Skytterboka 2007-2008, utgitt av Det frivillige skyttervesen

## Eksterne lenker
Offisielle sider for Det frivillige Skyttervesen
Tommy Suharto

**Tommy Suharto** (født **Hutomo Mandala Putra**; 15. juli 1962) er sønn av Suharto, tidligere president av Indonesia. Han ble dømt til femten års fengsel i 2002, for å ha betalt en leiemorder for å drepe Syafiuddin Kartasasmita, en indonesisk høyesterettsdommer. Han var i tillegg tiltalt for blant annet ulovlig våpenbesittelse. Suharto ble løslatt fra fengsel den 30. oktober 2006.

Suharto er også på eiersiden av Megatech, en investeringsgruppe som har stått bak utviklingen av flere superbiler og som var eier av superbilprodusenten Lamborghini i en periode før den ble solgt videre til Audi.

## Referanser


## Eksterne lenker
* "Tommy Suharto: Flamboyant playboy", *BBC*
* "Tommy Suharto jailed for murder", *CNN*
Fylkesvei 1572

**Fylkesvei 1572** går mellom Årnes og Bjørknes bru i Nes.

Frem til 2019 hadde veien betegnelsen fylkesvei 479 (Akershus). Armen fra Auli til Banklia fikk eget nummer.

## Kommuner og knutepunkter

## Referanser


## Eksterne lenker
* Vegvesenets vegkart 
*
Boksing under Sommer-OL 1964

**Boksing under Sommer-OL 1964** ble arrangert fra 11. til 23. oktober 1964 i Kōrakuenhallen i Bunkyo. 

269 utøvere fra 56 nasjoner konkurrerte i ti vektklasser i Sommer-OL 1964 i Tokyo. 

Sovjetunionen ble beste nasjon med 3 gullmedaljer og 9 medaljer totalt.

## Medaljefordeling

## Resultater
### [[Fluevekt]]

### [[Bantamvekt]]

### [[Fjærvekt]]

### [[Lettvekt]]

 
### [[Lett weltervekt]]

### [[Weltervekt]]

### [[Lett mellomvekt]]

### [[Mellomvekt]]

### [[Lett tungvekt]]

### [[Tungvekt]]

## Eksterne lenker
* Boxing at the 1964 Summer Olympics hos olympedia.org
* Resultater og profilside  hos sports-reference.com
REO Speedwagon

**REO Speedwagon** er et amerikansk rockeband som ble startet i 1967 i Champaign, Illinois. Gruppen var en av de mest populære mainstream-gruppene innen rockemusikken omkring 1980. De er mest kjent for balladene «Keep On Loving You» fra 1980, og «Can't Fight This Feeling» fra 1985.

## Diskografi
**R E O Speedwagon* (1971)
**R.E.O./T.W.O.* (1972)
**Ridin' the Storm Out* (1973)
**Lost in a Dream* (1974)
**This Time We Mean It* (1975)
**R.E.O.* (1976)
**[[You Can Tune a Piano, But You Can't Tuna Fish]]* (1978)
**[[Nine Lives]]* (1979)
**[[Hi Infidelity]]* (1980)
**[[Good Trouble]]* (1982)
**[[Wheels Are Turnin']] *(1984)
**Life As We Know It* (1987)
**The Earth, a small Man, His Dog and a Chicken* (1990)
**Building the Bridge* (1996)
**Find Your Own Way Home* (2007)
**Not So Silent Night...Christmas With REO Speedwagon* (2009)
## Eksterne lenker
* 
*
Fylkesvei 505 (Akershus)

**Fylkesvei 505 i Akershus** gikk mellom Råholt kirke og Finstad i Eidsvoll.

2019 ble veien erstattet av fylkesvei 1586 og fylkesvei 1595.

## Kommuner og knutepunkter

## Referanser


## Eksterne lenker
* Vegvesenets vegkart
Marmorand

**Marmorand** (*Marmaronetta angustirostris*)
er en fugl i andefamilien.

## Beskrivelse

Voksne marmorender er 39&ndash;42&nbsp;cm lange, lys gråbrune med
diffuse blekgule flekker og mørk flekk ved øynene.  Juvenile ligner, men
med noe flere flekker.  I flukt ser vingene lyse ut, uten tydelige
vingespeil på armsvingfjærene.

## Eksterne lenker
*
Fylkesvei 1580

**Fylkesvei 1580** går mellom Rolstad og Holter i Nes.

Traséen ble fastlagt 2019, og består av en delstrase av den tidligere fylkesvei 483 (Akershus). Den tidligere delstrekningen mellom Smedstad og Ringshaug fikk eget nummer.

## Kommuner og knutepunkter

## Referanser




## Eksterne lenker
* Vegvesenets vegkart 
*
Westhoeks

**Westhoeks** er en nederlandsk dialekt, som hovedsakelig brukes i området Westhoek som ligger nordvest i den nederlandske provinsen Noord-Brabant. I området ligger blant annet landsbyene Willemstad, Fijnaart, Klundert og Dinteloord.

Dialekten befinner seg nærere hollandsk enn brabantsk. Dette kommer til uttrykk ved at dialekten har en del kjennetegn som finnes i språket i Zuid-Holland, men ikke i Noord-Brabant. Eksempler på slike kjennetegn er: 
* verb i første person entall får en *-t*-endelse: *ik doe*'t*** ([[norsk språk|no.:]] jeg gjør) og ''ik ben'''t*** (no.: jeg er).
*bruk av *jij* eller *je* istedenfor *gij* eller *ge* (no.: du / dere).
*i endelsen *-(t)je* som angir at noe er lite: *lap*'je**' istedenfor *lépke* (liten lapp)

Westhoeks klinger brabantsk, ordene uttales med en tydelig brabantsk aksent og h'ene uttales ikke. Dialekten er i slekt med hoeksewaardsk, da først og fremst med dordsk, en gammel bydialekt fra Dordrecht, som ligger sørøst for Rotterdam i Zuid-Holland.

Det har blitt undersøkt hvorfor dialekten i Noord-Brabants Westhoek hører til dialektene som regnes til de hollandske. Den første teorien var at protestantismen lå til grunn for dette. Innbyggerne i området hadde kulturelt, og dermed også språklig sett, søkt tilslutning til det protestantske Holland  og ikke det katolske Brabant. Denne forklaringen var ikke god nok, siden dialekten innbyggerne i Land van Altena, et annet protestantsk område i Brabant, regnes til brabantsk.

I senere tid går man ut fra at årsaken kan finnes i områdets historie. Etter at St. Elisabethsoversvømmelsen i 1421 la området øde, ble det ikke bygget diker rundt polderne slik at de kunne tørrlegges før i det 16. århundre. Landarbeidere fra Brabant utførte arbeidet for å vinne jorden tilbake fra vannet i oppdrag av landeiere fra grevskapene Zeeland og Holland. Landarbeiderne la sitt språk opp til landeiernes, de høyere klassenes språk hadde mer prestisje enn deres egen dialekt.

Også andre kjennetegn hos folket i Westhoek skiller dem fra resten av provinsen. Som nevnt er det hovedsakelig protestantsk, videre var en del av klesdrakten en zeelandsk lue (*keuvel*) og gårdenes våningshus ble bygget i en frisisk stil som ikke finnes noe  annet sted i Noord-Brabant.

## Eksterne lenker
* Om brabantske dialekter hos Stiftelsen het Brabants
Nicolas Vogondy

**Nicolas Vogondy** (født 8. august 1977 i Blois) er en fransk, tidligere profesjonell, syklist.

## Meritter

;1995
:Tour de Lorraine (junior)
;1997
:3. etappe, Normandie rundt
;1999
:4. etappe, Circuit des Mines
;2002
:6. etappe, Circuit des Mines
:Criterium Polynormand
: Nasjonal Mester Landevei
:Bol d'Or des Monédières Chaumeil
:Criterium Saran
;2003
:A Travers le Morbihan
:3. etappe, Tour du Limousin
;2004
:5. etappe, Regio-Tour International
;2005
:1. etappe, Route du Sud
;2006
:Châteauroux Classic de l'Indre
:5. etappe, Tour du Poitou
;2007
:2. etappe, Rhône-Alpes Isère Tour
:Sammenlagt Boucles de la Mayenne
::2. etappe
;2008
:Sammenlagt, Les 3 Jours de Vaucluse
::1. etappe
: Nasjonal Mester Landevei
: Mest offensive rytter 5. og 21. etappe av Tour de France
;2010
:6.-plass sammenlagt, Critérium du Dauphiné
::4. etappe
: Nasjonal Mester Tempo
;2011
:6.-plass, Tour du Finistère
:6.-plass sammenlagt, Circuit de la Sarthe

## GrandTour-deltagelser
* Vuelta 2011 - Brøt 6. etappe
* Vuelta 2010 - Brøt 19. etappe
* Tour 2010 – nr 88 sammenlagt
* Tour 2009 – nr 68 sammenlagt
* Tour 2008 – nr 64 sammenlagt
* Tour 2007 – nr 92 sammenlagt
* Giro 2005 - nr 44 sammenlagt
* Vuelta 2005 nr 63 sammenlagt
* Giro 2004 - nr 81 sammenlagt
* Tour 2003 – nr 117 sammenlagt
* Tour 2002 – nr 19 sammenlagt
: nr. 7 på den 10. etappen
* Tour 2001 – nr 89 sammenlagt
* Giro 2000 - nr 84 sammenlagt

## Referanser


## Eksterne lenker
* 
*
Østgrense-afrikaans

**Østgrense-afrikaans** (afrikaans: Oosgrens-Afrikaans) er en afrikaans dialekt som snakkes hovedsakelig i Sør-Afrika og Namibia. Dialekten oppstod på grunn av liten kontakt mellom samfunnet ved Kaaps østgrense og andre samfunn. Sammen med dialekten som ble brukt av gruppen kalt *[[voortrekker]]s* (*Voortrekker-afrikaans*) er østgrense-afrikaans grunnlaget for målformen afrikaans. Denne dialekten er i bruk i flere av Sør-Afrikas østlige provinser, deriblant Mpumalanga, Gauteng og Limpopo.

## Dialektens rolle i utviklingen av afrikaans
Det er flere teorier rundt rollen denne dialekten har hatt i forhold til afrikaans. Teorien nevnt i innledningen er den generelt aksepterte.

Etter hva Van Rensburg sier har denne dialekten utviklet seg fra varianter av nederlandsk som ble brukt av *Vrijburgers* og bønder med fe-drift som kom til landet senere. Dialekten ble via *de Grote Trek* spredt til indre områder, er etter Van Rensburgs mening basis for dagens standardafrikaans.

Hvorvidt dette er korrekt er usikkert. Van Rensburgs teori utelater en stor del av den hvite befolkningen som kulturelt sett var viktig. Ifølge Muller bestod Kaapkolonien i 1834 like før *de Grote Trek*, av rundt 150&nbsp;000 mennesker, derav ca. 70&nbsp;000 hvite. Blant kolonistene ved østgrensen bodde ca. 4&nbsp;000 engelske, noe som betyr at rundt 28% av kolonistene ved grensen snakket hollandsk. Resten av de hollandskspråklige bodde i Kaapstad, området rundt og i områder utenfor dem som ble regnet til østgrensen.

## Klassifikasjon
* Nederlandsk
** Afrikaans
*** Kaaps-afrikaans
*** Namibisk-afrikaans
*** Oorlams
*** Oranjerivier-afrikaans
*** **Østgrense-afrikaans**

## Referanser


## Litteratur
* Den Besten, H. 1989. From Khoekhoen Foreigntalk via Hottentot Dutch to Afrikaans: the Creation of a Novel Grammar. In: Pütz, M. & R. Dirven (reds.). 1986: 207-249.
* Roberge, Paul T. 1995. The Formation of Afrikaans. In: Mesthrie, R. 1995: 68- 87.
* Van Rensburg, M.C.J. 1983. Nie-standaardvorme, variasiepatrone en Afrikaans uit die vorige eeu. In: Claassen, G.N. & Van Rensburg, M.C.J. (reds.). 1983: 134 – 161.
* Van Rensburg, M.C.J. 1984. Die Afrikaans van Griekwas in die tagtigerjare. Pretoria: RGN-verslag.
* Van Rensburg, M.C.J. 1990. Taalvariëteite en die wording van Afrikaans in Afrika. Bloemfontein: Patmos.

## Eksterne lenker
* H.P. Grebe: Onder de stolp van de tijd vandaan: een voorstudie naar de standaardisering van Afrikaans (fra Tydskrif vir Nederlands & Afrikaans 11e årgang, Nr 1 Juni 2004)
Matthieu Ladagnous

**Matthieu Ladagnous** (født 12. desember 1984) er en fransk tidligere profesjonell syklist som syklet for det franske laget Française des Jeux fra 2006 til 2023.

## Meritter

;2005
:Sammenlagt og prologen,  Mainfranken-Tour
;2006
:5. etappe, Tour Méditerranéen
;2007
:Sammenlagt og 5. etappe, Firedagers i Dunkerque
;2009
:Sammenlagt og 1. etappe, La Tropicale Amissa Bongo
:La Poly Normande
;2011
:1. etappe, Tour de Wallonie
:2.-plass sammenlagt, 3. og 4. etappe, Tour du Limousin
;2013
:Boucles de l'Aulne
:3. etappe, Tour du Limousin

## Referanser


## Eksterne lenker
* 
*
Rubén Pérez

**Rubén Pérez Moreno** (født 30. oktober 1981 i Zaldívar) er en spansk, tidligere profesjonell, syklist som syklet for Euskaltel-Euskadi fra 2006 til 2013.

## Referanser


## Eksterne lenker
* 
*
Lavendon

**Lavendon** er en landsby og et verdslig sogn i Milton Keynes i England. Det er den nordligste landsbyen i distriktet, ikke langt fra Olney. I henhold til folketellingen i 2011 er det en befolkning på 1 303 innbyggere i sognet.

## Historie
Stedsnavnet er avledet fra en personnavn og et stedsnavnelement av angelsaksisk opphav (*Lafan* + *denu*), og har betydningen «Lafas dal». I *[[Domesday Book]]* (1086) stedet skrevet som *Lavendene* og *Lawendene*.

Ved Castle Farm er jordverkene etter en normannisk borg av typen motte-and-bailey som ble reist på 1100-tallet av adelsfamilien de Bidun som hovedkvarter for deres baroni i Lavendon. Festningen ble sist gang omtalt i historiske kilder i 1232. Bare vollgraven og deler av grunnarbeidene er i dag synlige på eiendommen til huset Castle Manor.

Premonstratenserordenen hadde et abbedi i Lavendon. Det ble grunnlagt av adelsslekten de Bedun under Henrik II. Etter oppløsningen av klostrene ble det revet. Det lå der man i dag finner Grange Farm.

Sognekirken St. Mikaels er viet til erkeengelen Mikael.

## Referanser
Oldsagskommissionen

**Oldsagskommissionen** (Den kongelige Commission til Oldsagers Opbevaring) ble nedsatt i Danmark 22. mai 1807 og skulle sikre bevaringen av de viktigste oldtidsminner og ta vare på de arkeologiske funn.

Initiativet til kommisjonen kom fra Rasmus Nyerup, som i 1805 hadde konstatert at mange historiske fortidsminner i hans barndomstrakter ved Nyrup på Fyn var forsvunnet siden han var barn. En av Oltidskommissionens første handlinger (i 1808) var å sende ut 12 spørsmål til alle landets prester for å skaffe et overblikk over hvilke fortidsminner som fantes. Metoden var hovedsakelig den samme som den Ole Worm tidligere hadde brukt. På bakgrunn av svarene ble ca. 200 fortidsminner fredet i perioden 1809&ndash;1811. Det dreide seg primært om dysser, ganggraver og gravhauger.

11. desember 1816 avløste Christian Jürgensen Thomsen Rasmus Nyerup som sekretær for kommisjonen. Under ham ble det ryddet opp i samlingene, og Det Kgl. Museum for Nordiske Oldsager åpnet for publikum i 1819.

Innberetningene til kommisjonen var en viktig forløper for Sognebeskrivelsen, som ble påbegynt i 1873, og Oldnordisk Museum ble en grunnstamme i Nationalmuseet fra dette ble opprettet i 1892.

## Litteratur
* Christian Adamsen og Vivi Jensen (red.): *Danske præsters indberetninger til Oldsagskommissionen af 1807*, fem bind, Wormianum:København 1995-2003
Frederik Willems

**Frederik Willems** (født 8. september 1979 i Eeklo) er en belgisk, tidligere profesjonell syklist.

## Meritter

;2002
:7. etappe, Vuelta a Cuba
;2006
:Sammenlagt, Étoile de Bessèges
::1. etappe
:4. etappe, Tour of Britain
:3. etappe, Ster Elektrotoer
:7.-plass, Nokere-Koerse
;2009
:Sammenlagt, Tredagers i De Panne

## Referanser


## Eksterne lenker
* 
*
Retrogardisme

**Retrogardismen** i Skandinavia er en kunstbevegelse inspirert av de skånske poetene Clemens Altgård og Håkan Sandell (1962–), som i 1995 forfattet boken *Om retrogardism*. I bokens to essayer hevdes en dynamisk "nytradisjonell" diktkunst, under mottoet *tradisjon er fornyelse*. Ordet "retrogardisme" ble opprinnelig anvendt av det slovenske kunstnerkollektivet Neue Slowenische Kunst, en bevegelse som hadde visse fellestrekk med den skandinaviske retningen.

Strømningen fikk i 1997 uttrykk gjennom tidsskriftet , senere også gjennom tidsskriftet Kilden, og levde videre blant annet gjennom utgivelsen av antologier på Carl Forsbergs Bokförlag, samt i det nyfigurative malermiljøet i Oslo, hvor billedkunstneren Christopher Rådlund (1970–2022) ved Frie Kunster var blant initiativtagerne. Innen musikken har den norske komponisten Marcus Paus (1979–) blitt regnet som en av eksponentene for retrogardismen.

## Retrogardistisk litteratur
*1995 – *Om retrogardism*, essayer av Håkan Sandell og Clemens Altgård (Ellerströms förlag)
*2000 – *Från ormbädden*, poesi (Carl Forsbergs Bokförlag)
*2002 – *Metro nord : en skandinavisk diktantologi*, poesi. Medvirkende: Michael Economou, Carl Forsberg, Ulrikka Gernes, Kennet Klemets, Eirik Lodén, Niels Lyngsø, Annika B. Myhr, Håkan Sandell, Ronny Spaans og Anders Ödman. (Carl Forsbergs Bokförlag)
*2005 – *Urblå natt : den 3:e retrogardistiska diktantologin*, poesi. Medvirkende: Bill Coyle, Serge van Duijnhoven, Carl Forsberg, Ulrikka Gernes, Eirik Lodén, Annika B. Myhr, Mikolaj Orlinski, Håkan Sandell, Ronny Spaans og Anders Ödman. (Carl Forsbergs Bokförlag)

## Eksterne lenker
* Les mer på www.retrogarde.org (svenskspråklig)
* ''Tilbake til fremtiden'', artikkel i Morgenbladet
* Bloggen "Anark" analyserer retrogardisme og tidsskriftet Aorta i ett av innleggene  (svenskspråklig)
Moulsoe

**Moulsoe** er en landsby og et verdslig sogn i distriktet (*[[borough]]*) Milton Keynes i det seremonielle grevskapet Buckinghamshire i England. Stedet ligger ved grensen til Bedfordshire rett utenfor selve byen Milton Keynes. Den er lokalisert rundt 4 km øst-sørøst for Newport Pagnell. Hovedveien gjennom landsbyen er Newport Road som kommer fra vest, endrer til Cranfield Road ved å gå øst i en bøy i landsbyen.

Ved folketellingen i 2011 hadde landsbyen og sognet 318 innbyggere.

## Historie
Navnet er av angelsaksisk opphav, og betyr «Muls klippe». I *[[Domesday Book]]* (1086) nevnes landsbyen som *Moleshou*.

Det er flere gamle bygninger med stråtak. Andre bygninger er gjort i murstein bortsett fra en del administrative hus i vest gjort av betong, og kirken som er gjort i stein. Den er datert til 1100-tallet. Det er et vertshus, Carrington Arms, og en landsbyhall, Millennium Hall.

## Hus i Moulsoe

File:Thatched Moulsoe12.JPG|Yew Tree Cottage, Newport Road
File:Carrington Arms Moulsoe.jpg|Carrington Arms, Cranfield Road
File:St Mary's Moulsoe.JPG|St Mary's church, sett fra Newport Road


## Referanser
Bremnes Idrettslag

**Bremnes Idrettslag** (stiftet i 1945) er et idrettslag fra Bømlo i Hordaland. Idrettslaget er Bømlos største og har over 1300 medlemmer. Idrettslagets motto er: . 

## Fotball
Klubbens hovedsatsing ligger i fotballen, der A-laget spiller i 3. divisjon. A-laget rykket ned til 5. divisjon i 2011.

## Tabellen

## Friidrett
Friidretten hos Bremnes Idrettslag både har og har hatt ungdommer langt oppe i den nasjonale statistikken. Ett eksempel er andreplassen i 60 meter i aldersgruppen gutter, 14 år.

## Eksterne lenker
*
North Crawley

**North Crawley** er en landsby og et verdslig sogn i distriktet Milton Keynes i det seremonielle grevskapet Buckinghamshire, England. Stedet ligger like ved grensen til Bedfordshire, omkring fem km øst for Newport Pagnell. I henhold til folketellingen i 2011 bor det 736 innbyggere i landsbyen.

## Historie
Navnet *Crawley* er et angelsaksisk ord, som betyr «[sted] med mye kråker». I *[[Domesday Book]]* (1086) er landsbyen nevnt som *Crauelai*. Dokumenter for herregården forteller at området ble delt i to landsbyer, Great Crawley og Little Crawley, i 1197. Navneleddet *North* ble siden lag til for å skille landsbyen fra Crawley i West Sussex, mens Little Crawley fortsatt har sitt gamle navn. 

Et kloster viet til sankt Fermin av Amiens lå i North Crawley før 1086. Senere forfalt det slik at det ved oppløsningen av klostrene på 1500-tallet knapt ble lagt merke til. Kort tid etter oppløsningen falt det sammen i ruiner. 

## Referanser
Frie Kunster

**Senter for Frie Kunster** er en frittstående kulturinstitusjon i Oslo med adresse i St. Olavs gate 7-9. I kjellerlokalet finnes spisestedet Izakaya, mens det tidligere var galleri og lokalene til Café Art'é, og senere Galleri Pan og det tilhørende serveringsstedet Pan Espresso- og Aperitivo Bar.

Institusjonen ble opprettet i 2001 etter inspirasjon av middelalderens begrep *artes liberales*. Advokat Audun Engh, gårdeier og sivilarkitekt Arne Sødal, billedkunstner Christopher Rådlund, Geir Tandberg Steigan og filosof dr. philos. Hans Kolstad var blant initiativtagerne. Alle var på denne tiden medvirkende i rådet til Stiftelsen Byens Fornyelse.

Frie Kunster har til hensikt å være et kultursenter som omfatter aktiviteter og undervisning innen tegne- og malekunst, skulptur, arkitektur, kalligrafi, musikk, litteratur og filosofi. 

Frie Kunster er nært tilknyttet retrogardismen. Blant de sentrale bidragsyterne har vært billedkunstner Christopher Rådlund og poet Håkan Sandell. Blant andre med tilknytning til Frie Kunster er kunstmalerne Gøril Fuhr, Lene Ørnhoft og Roar Kjærnstad og komponisten Marcus Paus.

## Eksterne lenker
* Frie Kunster, offisiell hjemmeside

## Referanser
Christer Karlstad

**Christer Karlstad** (født 1974) er en norsk figurativ billedkunstner. Han har utdannelse fra Kunstskolen i Rogaland, Glasgow School of Art og Statens kunstakademi. 

Han er innkjøpt av Norsk kulturråd, Norges Bank, Statoil og Rælingen rådhus. I 2022 var han representert med to verk i Nasjonalmuseets åpningsutstilling «Jeg kaller det kunst».  

Karlstad lagde forsideillustrasjonen til 2023-utgaven av Herborg Kråkeviks *Juleroser*. Etter en utstilling i Galleri Semmingsen i Oslo samme år skrev kritikeren Espen Hauglid at maleriene hans er «lyriske, nøyaktige og – noen ganger – gripende». 

Han er fra 2019 fast spaltist i *[[Fremtiden|Dagsavisen Fremtiden]]*. 

## Referanser


## Eksterne lenker
* Blog – Paintings
*
I Know Who Killed Me

***I Know Who Killed Me*** er en thrillerfilm fra 2007, regissert av Chris Sivertson og med Lindsay Lohan i hovedrollen. Innspillingen av filmen startet den 16. desember 2006, og ble ferdig sent i februar 2007. Filmen har planlagt norgespremiere den 21. september 2007.

## Handling
Aubrey Fleming, en suksessfull og godt likt student ved college, forsvinner uten et spor. To uker etter at hun forsvant kommer hun tilbake på like mystisk vis, da hun blir funnet bevisstløs i en skog. Da den traumatiserte unge kvinnen våkner opp på sykehuset, forteller hun en forferdelig historie. Hun ble kidnappet, voldtatt og torturert. Kvinnen på sykehuset forteller imidlertid at hun *ikke* er Aubrey Fleming, og at den ekte Audrey fortsatt er i stor fare. Kvinnen sier at hun er en erotisk danser som heter Dakota Moss, og påstår at hennes identiske likhet med Aubrey bare er en bisarr tilfeldighet. Aubreys familie og doktorer forsøker å finne ut om kvinnen er Aubrey med hukommelsestap, eller om hun faktisk snakker sant.

## Rolleliste

## Annet
* Dette er den tredje filmen der Lohan spiller to forskjellige figurer. Den første var gjeninnspillingen av *[[Foreldrefellen]]*, der hun spilte tvillingene Hallie Parker og Annie James, mens den andre filmen var gjeninnspillingen av *[[Freaky Friday]]*, der hun spilte en tenåring og hennes mor.
* Innspillingen av filmen ble stanset i januar 2007 da Lohan begynte på rehabilitering, men ble gjenopptatt i februar.
* Deler av filmen ble spilt inn i sentrale California, i kystbyen San Luis Obispo, der flere lokale studenter var statister.
* Lindsay Lohan «vant» tre Razzie-priser under den 28. Razzie-utdelingen for sine to roller i denne filmen, hun oppnådde som første Razzie-vinner i historien en delt førsteplass med seg selv i kategorien «Dårligste skuespillerinne». I tillegg til Lohans tre priser, «vant» filmen også priser for «dårligste gjenskapelse eller rip-off», «dårligste regissør» (Chris Sivertson), «dårligste manus» (Jeffrey Hammond) og «dårligste unnskyldning for en skrekkfilm».

## Eksterne lenker
* 
* 
* Offisiell Trailer
Tidsskriftet Løvetann

***Tidsskriftet Løvetann*** var et norsk tidsskrift som ble utgitt i perioden 1977&ndash;2003, det meste av tiden med fire eller seks nummer årlig.

Tidsskriftet inneholdt artikler og debattinnlegg om homopolitikk og organisasjonsarbeid, nyheter, intervjuer og reportasjer, anmeldelser av litteratur, film, musikk og teater, og dekket den framvoksende homoforskningen.

De første årene var redaksjonen en gruppe i Arbeidsgrupper for Homofil Frigjøring (AHF), men ble snart et selvstendig redaksjonskollektiv.

Tidsskriftet ble gitt ut på frivillig, ulønnet basis. Alle redaksjonsmedlemmer og bidragsytere arbeidet gratis.

Etter at tidsskriftet opphørte laget noen av redaksjonsmedlemmene en komplett oversikt over innholdet i alle utgavene. Dette registeret er søkbart og åpent for alle.

## Eksterne lenker
* Søkbart register over alle utgivelser
Krusjevo

**Krusjevo** (makedonsk: Крушево) er en by og kommune i Nord-Makedonia. Byen ligger på  meter over havet og er den høyest beliggende byen, ikke bare i Nord-Makedonia, men på hele Balkan.

Kommunen har 9&nbsp;684 innbyggere (2002). Befolkningen er for det meste makedonere (62.8 %), men det finnes betydelig innslag av albanere (21,3 %) og av arumenere (10,5 %).

Krusjevo har spilt en avgjørende rolle i Makedonias moderne historie, da det var her Ilinden-opprøret (St. Eliasdag-opprøret) startet 2. august 1903. 

## Eksterne lenker
*
Stardust (romsonde)

**Stardust** er en NASA-romsonde laget for å studere oppbyggningen av kometer.
Stardust ble skutt opp 7. februar 1999. Det ble sendt til kometen Wild 2 for å bringe tilbake til Jorden prøver som kan gi ny innsikt i oppbyggingen av kometer, og hvordan er forskjellige fra hverandre. En container med prøver fra kometens hale returnerte tilbake til Jorden i januar 2006, mens resten av romsonden ble værende i verdensrommet.

## Utvidelse av oppdraget
NASA offentliggjorde i juli 2007 at de utvidet og forlenget oppdraget til Deep Impact og Stardust. Stardust sin utvidelse ble gitt betegnelsen New Exploration of Tempel 1 (NExT).

### New Exploration of Tempel 1 (NExT)
Denne ferden bli gjenbruke Stardust til å besøke kometen Tempel 1 på nytt, etter at romsonden Deep Impact var der i 2005. Denne undersøkelsen vil gi den første anledningen til å undersøke endringene på en komet etter at den har passert på sitt nærmeste til Solen.

Det vil også være første gang en komet blir besøkt to ganger.

NExT vil også bidra til mer kartlegging av Tempel 1, noe som vil gjøre kometen til den best kartlagte til da. Kartleggingen vil hjelpe med å svare flere spørsmål knyttet til komet-«geologi», spesielt rettet mot områder på Tempel 1, der en på bildene fra Deep Impact har observert materiale som ser flytende eller pulveraktig ut.

Stardust skal etter planen passere Tempel 1 14. februar [2011].

## Bilder

Stardust pre-launch.jpg|Stardust før oppskyting
Stardust photo.jpg|Bilder av kometen Wild 2 tatt av Stardust
Stardust - Canister.jpg|Kapselen med materiale fra Wild 1 etter landing på Jorden


## Referanser


## Eksterne lenker
* NASA – Stardust sin hjemmeside
Wild 2

**Wild 2** er en komet oppkalt etter den sveitsiske astronomen Paul Wild (uttales *vilt*), som oppdaget kometen i 1978. 

## Stardust-ferden
Romsonden Stardust ble skutt opp 7. februar 1999 og passerte kometen 2. januar 2004. Det ble sendt til kometen for å hente tilbake til Jorden prøver tatt fra kometens hale, som kan gi ny innsikt i oppbyggingen av kometer, og hvordan de skiller seg fra hverandre. En container med prøver fra kometens hale vendte tilbake til Jorden i januar 2006, mens resten av romsonden ble igjen i verdensrommet.
Mehmed Paša Sokolović-broen

**Mehmed Paša Sokolović-broen** i Višegrad krysser elven Drina i den østlige delen av delstaten Republika Srpska i Bosnia-Hercegovina. Den ble bygget på slutten av 1500-tallet på storvesiren Mehmed Paša Sokolovićs befaling. Utformingen er tradisjonelt tilskrevet den osmanske hoffarkitekten Sinan, selv om det ikke er noe bevis for at han sto bak.

Broen har elleve murte buer, som strekker seg mellom elleve og femten meter. Broen er 179,5 meter lang.

Tre av de elleve buene ble ødelagt under første verdenskrig og fem ble ødelagt under andre verdenskrig, men ble siden reparert.

Broen har først og fremst blitt kjent gjennom boken *[[Broen over Drina]]* skrevet av Ivo Andrić, vinner av Nobelprisen i litteratur.

## Referanser


## Eksterne lenker
*
Thomas Ignace Jiang

**Thomas Ignace Jiang**, egentlig **Jiang Najue** 江納爵 (født 21. desember 1669 i Jiangxi i Kina, død 6. mars 1718 i Macao) var en katolsk misjonær i sitt hjemland Kina. Han trådte inn i jesuittordenen i 1690. Etter studier i Macao misjonerte han i Huai'an (淮安), Nanjing (南京), Songjiang (松江), Shanghai (上海), og virket etter 1712 mest i Macao (澳門). 
## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
## Se også
* Liste over kinamisjonærer tilhørende jesuittordenen
He Tianzhang

**He Tianzhang** 何天章 eller **Francisco-Xavier a Rosario** (født  28. september 1667 i Macao i Kina, død 11. mai 1736 i Beijing) var en kinesisk katolsk misjonær som trådte inn i jesuittordenen i 1686 og ble preesteviet i Kanton i 1691. Han virket som misjonær i mange deler av Kina, som i Nanjing 南京, Jiangzhou 絳州 i Shanxi 山西, Beijing 北京, Tartaria, Kanton (kort eksil), Yuwei i Shanxi, Liaodong 遼東 og Henan. 

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

## Se også
* Liste over kinamisjonærer tilhørende jesuittordenen
Nicholas Bourbon

**Nicholas Bourbon** (født 1503 (eller 1505) – død etter 1550), også kjent som *Nicholas Bourbon den eldre* og *Borbonius*, var en lærer ved hoffet, en poet og en religiøs reformator. Han var lærer av Jeanne d'Albret. Han skrev en samling dikt med den beskjedne tittelen *Nugae*, latin for *Bagateller*, på fransk *Bagatelles*.

Han var kjent for sitt vennskap med forfattere som en venn av Hans Holbein den yngre, Francois Rabelais og Clemont Marot. I sin tid nøt han en viss berømmelse i deler av Europa. Som person var han alt annet enn beskjeden. Om sin adopterte by Lyon uttalte han: *«[[Mantova]] skryter av [[Vergil]], [[Hellas]] av [[Homer]]; regionen [[Lyon]] gleder seg over Borbonius»*.

Han kom til England i 1534 for vise sin hyllest til kong Henrik VIII av England og hans andre dronning Anne Boleyn i takknemlighet for den hjelp han fikk fra dem og særlig dronningen da han var forfulgt i Frankrike og truet med henrettelse av inkvisisjonen. Han skrev en rekke med dikt hvor Anne Boleyn blir opphøyd som en av Guds elskede tjenere. I alt skrev nær femti dikt i England som ble trykket i den tredje boken han utga i Lyon i 1538 under grandiose tittelen *Nicolai Borbonii Vandoperani Lingonensis Nugarum Libri Octo ac Auctore Rescens Aucti et Recogniti...*

*Nugae* ble senere et emne for et epigram av waliseren John Owen.

Han var onkel av Nicholas Bourbon den yngre (1574-1644), prest og ikke-latinsk poet.

## Referanser


## Litteratur
* Saunier, V.L. (1944): *Les Bagatelles de Nicolas Bourbon*, Jacques Haumont, Paris.
* Laigneau, Sylvie (2006): *Les Nugae de Nicolas Bourbon*, édition, traduction et commentaires, Université de Paris IV.
Kommunal vei 67146 (Bø i Vesterålen)

**Kommunal vei 67146 i Bø** går mellom Kråkhaugen og Verhalsen i Bø. Veien er 4,1 km lang og har grusdekke. 

Nordland fylkesting har vedtatt at veien skal opprustes og få asfaltdekke i løpet av 2015 og 2016. Veien hadde tidligere betegnelsen fylkesvei 914 og har blitt omklassifisert til kommunal vei, etter omlassifiseringen var den en tid nummerert Kv914. 

## Kommuner og knutepunkter

*Jørland

## Referanser
Hjalmar Johannesen

**Hjalmar Johannesen** (1907&ndash;1959) var en norsk friidrettsutøver og mellomdistanseløper. Han representerte Oslo Turnforening, Freidig og Sportsklubben Brage. I noen lister er etternavnet feilaktig stavet med to s'er: **Hjalmar Johannessen**. Han var sportsredaktør i Morgenposten fra 1934 til han døde i 1959.

Johannesen spesialiserte seg på 400&nbsp;m og 800&nbsp;m løp. Han fikk til sammen elleve norske mesterskap i disse øvelsene fra 1925 til 1936, med fem på 400&nbsp;m og seks på 800&nbsp;m. I 1930 fikk han kongepokalen for ny norsk rekord på 400&nbsp;m.

I 1932 deltok Johannesen i OL i Los Angeles. På 400&nbsp;m ble han nummer fem i kvartfinalen, mens han ble slått ut i kvalifiseringen på 800&nbsp;m. Samme år viste han sine spurtegenskaper da han som ankermann på stafetten var med å slå Sverige for første gang i en landskamp.

På 1930-tallet var landskampene mellom Sverige og Norge, kalt «svenskelandskampen» store attraksjoner. I 1935 vant Johannesen både 400&nbsp;m og 800&nbsp;m i landskampen. Dette året løp han på nye norske rekorder, med 48,6&nbsp;s på 400&nbsp;m, og 1.52,1 på 800&nbsp;m. For årets prestasjoner ble han tildelt Morgenbladets gullmedalje.  

## Medaljer i norske mesterskap

## Se også
* Mestvinnende utøvere i NM i friidrett

## Referanser




## Eksterne lenker
*
Michael Collins (fotballspiller)

**Michael Collins** (født 12. juli 1990) er en irsk fotballspiller som spiller for det italienske laget Triestina. Han spiller også for U-17 landslaget til Irland.

## Klubbfotball
### [[Liverpool FC]]
Collins signerte en 2-års proffkontrakt med Merseyside-klubben i juli 2007 på sin 17-årsdag.

Våren 2008 var Collins på besøk hos den svenske klubben Enköping med tanke på et ulån, men valgte å ikke gå dit.

### Triestina
Collins hadde et år igjen av sin kontrakt med Liverpool, men valgte, på grunn av lite spilletid, å spørre om å få lov til å gå, noe Liverpool aksepterte. Han fikk så tilbud om kontrakt fra det italienske Serie B-laget Triestina, og gikk dit i august 2008, sammen med Conor McCormack.

## Landslagsspill
Collins har spilt kamper for det irske U17-landslaget. Collins og McCormack ble begge tatt ut til det irske U19-landslaget til en turnering i Irland i perioden 18.-21. august. 

## Referanser


## Eksterne lenker
* 
* Liverpoolfc.tv sin biografi om Collins
----
Thomas da Cruz

**Thomas da Cruz** eller egentlig **Gong Shangshi** (født 18. desember 1666 i Hangzhou i Kina, død 1745 i Jiangnan) var katolsk misjonær i sitt hjemland. Han trådte inn i jesuittordenen i 1686, og ble presteviet i Macao i 1694. Han virket i Shanghai Songjiang, Fuzhou og Tartaria.  

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

## Se også
* Liste over kinamisjonærer tilhørende jesuittordenen
Elena

**Elena** er en variant av kvinnenavnet Helene, som er av gresk opprinnelse og kan komme enten av ordet *helene* som betyr «lys» eller av *selene* som betyr «måne».

Elena er en vanlig transkribering av det russiske navnet Елена, som også kan transkriberes *Jelena* eller *Yelena*.

## Utbredelse
*Elena* var et vanlig navn i England i middelalderen.

Navnet *Elena* var vanlig i Norge i 2010-årene og hadde en popularitetstopp med 0,3 % i 2018.

|}

## Kjente personer med navnet
Personene i listen er ordnet kronologisk etter fødselsår.
* Elena Engelsen (1952–), norsk billedhugger
* Elena Akopian (1959–), latvisk-norsk bildekunstner
* Elena Dementieva (1981–), russisk tennisspiller

## Navnedag
*Elena* har navnedag i flere land, oftest 18. august. Den norske navnedagen er .

## Referanser


## Eksterne lenker
*
Madriu-Perafita-Claror

**Madriu-Perafita-Claror** er et bredalområde i Pyreneene i det sørøstlige Andorra. Det består av dalen Madriu, og sidedalene Perafita og Claror. Området avgrenses i nord av den store Valiradalen som skjærer tvers gjennom Andorra fra øst til vest. I sør grenser området mot Spania. Området er 42,5 km², og utgjør deler av kommunene Encamp, Andorra la Vella, Saint Julia de Loria og Escaldes-Engordany. Det dekker omtrent 9 % av Andorras totale areal.

Dalene er isolerte og uten veiforbindelse, og kan bare nås via til fots langs smale stier. De er et tilholdssted for sjeldne og utrydningstruede dyrearter. Som det første og hittil eneste stedet i Andorra ble dalområdet i 2004 tatt opp på UNESCOs verdensarvliste, verdensarvområdet ble utvidet i 2006.

I UNESCOs begrunnelse for å gi dalområdet verdensarvstatus heter det: 
Madriu-Perafita-Claror dalen er et mikrokosmos over måten innbyggerne har høstet de sparsommelige ressursene i de høye Pyreneene gjennom de siste tusen år, for å skape et bærekraftig livsmiljø i harmoni med fjellandskapet. Dalen viser hvordan et gammelt kommunalsystem for bestyrelse av jorden har overlevd i over 700 år.


## Referanser


## Eksterne lenker
*